
RAPORT DE SPECIALITATE

privind  aprobarea proiectelor cu finanţare nerambursabilă 
alocată de la bugetul local 
al Municipiului Timişoara pentru 
activităţi culturale nonprofit de interes local, în anul 2018


Având în vedere Expunerea de motive nr SC2018-_________/___.2018 a Primarului Municipiului Timișoara și Proiectul de hotărâre privind aprobarea proiectelor cu finanţare nerambursabilă alocată de la bugetul local al Municipiului Timişoara pentru activităţi culturale nonprofit de interes local, în anul 2018
prin care se propune finantarea de la bugetul local a activitatilor nonprofit de interes local  pe anul 2018 selectate conform raportului final al procedurii de selecţie al proiectelor nr. CCMT 2576/ 16.07.2018.

Facem următoarele precizări:

Conform Procesului-verbal de jurizare nr 2513/10.07.2018 a proiectelor cu finanţare nerambursabilă alocată de la bugetul local al Municipiului Timişoara pentru activităţi non-profit de interes local , in anul 2018 s-a constatat că au fost depuse un număr de 108(o suta opt) solicitări de finanţare. Urmare a jurizării solicitărilor, un număr de 60 (saizeci) dosare au fost considerate elegibile si un număr de 48 (patruzeci si opt) solicitări au fost considerate neeligibile.

Conform raportului intermediar de solutionare a contestatiilor pentru finantãrile nerambursabile alocate de la bugetul local pentru activitãti nonprofit de interes local pe anul 2018 nr CCMT 2575/16.07.2018 s-a constatat că au fost depuse un număr de 6 contestatii privind finantãrile nerambursabile alocate de la bugetul local pentru activitãti nonprofit ,  5 dintre acestea  fiind neeligibile intrucat documentatia aferenta dosarului de finantare nu respecta cerintele art 19 si/sau ale. Art.20,pct 5,7,8,9, ale art 21, aln1,lit f,ale art 39 din Regulamentul privind regimul finanţărilor nerambursabile alocate de la bugetul local pentru activităţi nonprofit culturale  de interes local, aprobat prin HCL nr. 40/29.07.2016, iar una dintre ele fiind trimisa spre reanalizare comisiei.
Ca urmare acelor de mai sus, conform raportului final nr CCMT 2576/ 16.07.2018 si a anexei , un numar de 61( saizeci si unu) de proiecte au fost considerate eligibile.

Prin Hotărârea Consiliului Local 40/29.07.2016 pentru modificarea Regulamentului privind regimul finanţărilor nerambursabile alocate de la bugetul local  pentru activităţi nonprofit culturale  de interes local aprobat prin Hotararea Consiliului Local 41/02.02.2016, finanţarea proiectelor culturale  se realizează prin intermediul Casei de Cultură a Municipiului Timişoara, prin Dispoziţia Primarului Municipiului Timişoara nr. 477/ 19.04.2018 a fost aprobata componenţa Comisiei de analiză a proiectelor culturale, pentru selecţia şi evaluarea proiectelor care vor beneficia de finanţări nerambursabile de la bugetul local pentru activităţi nonprofit de interes local pe anul 2018, iar prin Dispozitia Primarului Municipiului Timisoara nr. 1103/22.06.2017 a fost aprobata componenta Comisia de solutionare a contestatiilor pentru finantãrile nerambursabile pentru activitãti nonprofit culturale .

Prin HCL nr.76 din 23.02.2018 privind aprobarea bugetului local al Municipiului Timisoara pe anul 2018 au fost aprobate sumele necesare pentru finantari nerambursabile alocate de la bugetul local al Municipiului Timişoara pentru activităţi culturale nonprofit de interes local, în anul 2018.

Programul anual al finanţărilor nerambursabile a fost publicat in Monitorul Oficial al României, partea a VI-a, nr. 59/29.03.2018 si Anunţul de participare pentru a fost publicat in Monitorul Oficial al României, partea a VI-a, nr. 60/30.03.2018

Având în vedere art.36 alin 2 litera (b) din Legea nr. 215/ 2001 privind administraţia publică locală, republicată şi modificată, consiliul local exercită atribuţii privind dezvoltarea economico-socială şi de mediu a comunei, oraşului sau municipiului;

Conform art.36, aln. 6, litera (a) din  L.215/2001 privind administraţia publică locală, republicată şi modificată, consiliul local asigură, potrivit competenţelor sale şi în condiţiile legii, cadrul necesar pentru furnizarea serviciilor publice de interes local privind cultura.

Precizăm ca Timisoara a câştigat Titlul de Capitală Europeană a Culturii în 2021, sustinerea activitatilor cultural-artistice prin finantarea de la bugetul local a proiectelor culturale pentru activitãti nonprofit de interes local, va aduce o transformare a orașului pe mai multe paliere: cultural, social, economic, al turismului, al mediului de afaceri 

In concluzie, avand in vedere cele de mai sus, inaintam Consiliului Local raportul final al procedurii de selecţie al proiectelor nr. CCMT  2576/16.07.2018, care vor beneficia de finantari nerambursabile de la bugetul local pentru activităţi nonprofit de interes local pe anul 2018 , selectie efectuata de catre Comisia constituita in baza Dispozitiei Primarului Municipiului Timisoara nr. 477/19.04.2018.

Având în vedere prevederile legale expuse în prezentul raport, apreciez că proiectul de hotărâre privind aprobarea proiectelor cu finanţare nerambursabilă alocată de la bugetul local al Municipiului Timişoara pentru activităţi culturale nonprofit de interes local, în anul 2018 îndeplinește condițiile pentru a fi supus dezbaterii și aprobării plenului consiliului local. 

